बिक्री आय 25 प्रतिशत बढ़ोतरी की उम्मीद : मारुति  
मारुति सुजुकी इंडिया ने रविवार को कहा कि उसे चालू वित्त वर्ष में बिक्री आय 25 प्रतिशत बढ़कर करीब 38,000 करोड़ रुपये पहुंचने की उम्मीद है।
कार कंपनी मारुति सुजुकी इंडिया ने रविवार को कहा कि उसे चालू वित्त वर्ष में बिक्री आय 25 प्रतिशत बढ़कर करीब 38,000 करोड़ रुपये पहुंचने की उम्मीद है।  हालांकि कंपनी अगले वित्त वर्ष को लेकर बहुत उत्साहित नहीं है और उसे 2011-12 के दौरान वाहनों की बिक्री की वृद्धि दर घटकर 12.14 प्रतिशत पर आने की संभावना है, जबकि चालू वित्त वर्ष में अभी तक उसने बिक्री में 27 प्रतिशत की वृद्धि दर हासिल की।  मारुति सुजुकी के मुख्य वित्तीय अधिकारी अजय सेठ ने बताया, अभी तक मांग बहुत अच्छी रही है। पहली तीन तिमाहियों में हमारी आय काफी मजबूती से बढ़ी। इस तिमाही के लिए हमें फरवरी और मार्च के आंकड़े देखने हैं। वर्ष 2009.10 में मारुति सुजुकी की कुल आय 30,119.77 करोड़ रुपये रही।